DOM ZDRAVLJA ZAGREB-ISTOK

ZAGREB, ŠVARCOVA 20

URBROJ: 01-284/23
Zagreb, 10. ožujka 2023. godine
Na temelju članka 31. Statuta Doma zdravlja Zagreb-Istok, ravnatelj Doma zdravlja Zagreb–Istok, Zagreb, Švarcova 20, raspisuje

N A T J E Č A J

za radno mjesto spremačice – 3 izvršitelja, na određeno vrijeme (m/ž)
Kandidat mora  ispunjavati sljedeće uvjete:
· NKV – osnovna škola (osmogodišnja).
Kandidati su obavezni dostaviti:

· potpisanu pisanu prijavu na natječaj;

· životopis;
· presliku dokaza o stručnoj spremi/završenoj školi;
· dokaz o radnom stažu – elektronički zapis o radnom stažu Hrvatskog zavoda za mirovinsko osiguranje, ne stariji od dana objave natječaja;
· dokaz o državljanstvu Republike Hrvatske (preslika osobne iskaznice ili domovnice).
Na natječaj se mogu prijaviti osobe oba spola.

Kandidati/kandidatkinje koji/koje se pozivaju na pravo prednosti pri zapošljavanju iz članka 102. stavaka 1. - 3. Zakona o hrvatskim braniteljima iz Domovinskog rata i članovima njihovih obitelji (NN 121/17) dužni/dužne su priložiti sve dokaze o ispunjavanju traženih uvjeta iz natječaja, te dostaviti dokaze iz članka 103. stavka 1. navedenog Zakona u svrhu ostvarivanja prava prednosti pri zapošljavanju, a koji su objavljeni na poveznici Ministarstva hrvatskih branitelja:
https://branitelji.gov.hr/zaposljavanje-u-drzavnoj-sluzbi/843
Kandidati/kandidatkinje koji/koje ostvaruju pravo prednosti pri zapošljavanju prema drugim posebnim zakonima, dužni/dužne su u prijavi na natječaj pozvati se na to pravo, te uz prijavu na natječaj priložiti sve dokaze o ispunjavanju traženih uvjeta iz natječaja i propisanu dokumentaciju prema posebnom zakonu.

Prijavom na natječaj kandidat daje privolu za prikupljanje i obradu svojih osobnih podataka navedenih u prijavi na natječaj te dokumentaciji dostavljenoj uz prijavu u svrhu zapošljavanja, dostavu obavijesti o rezultatima natječaja koja se dostavlja svim kandidatima, objavu imena i prezimena na mrežnim stranicama Doma zdravlja u slučaju odabira, a sve u skladu s odredbama Opće uredbe o zaštiti osobnih podataka. 

Dom zdravlja Zagreb-Istok jamči svakom prijavljenom kandidatu da će dostavljenu dokumentaciju koristiti isključivo u svrhu provođenja natječajnog postupka. Sve pristigle prijave odgovarajuće će biti zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima previđenim Pravilnikom o zaštiti i obradi arhivskog i registraturnog gradiva. 

Prijave se podnose u zatvorenoj omotnici, do 07. travnja 2023. godine, na adresu: Dom zdravlja Zagreb-Istok, Zagreb, Švarcova 20, s naznakom: „Prijava na natječaj za radno mjesto spremačice“.

Dom zdravlja Zagreb-Istok zadržava pravo, do donošenja odluke o izboru, poništiti ovaj natječaj.

Rezultati natječaja biti će objavljeni na mrežnim stranicama Doma zdravlja Zagreb-Istok.

Nepravovremene i nepotpune prijave neće se razmatrati.

R A V N A T E L J 

Jurica Kravaršćan, dr. med. 
